en en en es en en en en en en en en en en en az en en en en en fr en en en en en en fr ml en ml ml ml ml ml ml en en ml nl ml nl ml en ml en ml fr ml en ml nl ml nl ml tr ml en ml en ml fr ml nl ml nl ml nl ml nl ml nl ml nl ml nl ml en ml nl ml en ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
കൃഷിയിടങ്ങളില്‍ നാശംവിതച്ച ഷഡ്പദകീടം ജനിതകമാറ്റം സംഭവിച്ച ഉറുമ്പുകളെന്ന് നിഗമനം
ഇടുക്കി: ജനിതക വ്യതിയാനം സംഭവിച്ച ഉറുമ്പുവര്‍ഗമാണ് ഉപ്പുതറ മേഖലയിലെ കൃഷിയിടങ്ങളില്‍ നാശം വിതച്ച് സസ്യങ്ങളുടെ വേരുകള്‍ തിന്നു നശിപ്പിക്കുന്നതെന്നു നിഗമനം. കൃഷിയിടങ്ങള്‍ സന്ദര്‍ശിച്ചശേഷം പ്രമുഖ കാര്‍ഷിക വിദഗ്ധനും ഗവ. ഹോമിയോ കോളജ് റിട്ട. പ്രിന്‍സിപ്പലുമായ ഡോ. അബ്ദുള്‍ ലത്തീഫാണ് ഇതുസംബന്ധിച്ച സൂചനകള്‍ നല്‍കിയത്.
ഹൈറേഞ്ചിലെ ആദ്യകുടിയേറ്റ പ്രദേശമായ ഉപ്പുതറയിലെ പച്ചപ്പും കൃഷിയും നാശത്തിന്റെ ഘട്ടത്തിലാണെന്ന സൂചനയാണ് ഇപ്പോള്‍ ലഭിക്കുന്നത്.ഇടുക്കി വനമേഖലയില്‍ കാക്കത്തോട് ഫോറസ്റ്റ് സെക്ഷന്‍ വന്‍തോതില്‍ ഈ ഷഡ്പദ കീടത്തിന്റെ പിടിയിലമര്‍ന്നിട്ടും ഇതേക്കുറിച്ചന്വേഷിക്കാന്‍ ഫോറസ്റ്റ് ഉദ്യോഗസ്ഥരാരും തയാറായിട്ടില്ല. തേക്ക് പ്ലാന്റേഷനില്‍ ഉള്‍പ്പെടെ അടിക്കാടുകളും ചെറുകിടഇടത്തരം മരങ്ങളും ഷഡ്പദ ജീവിയുടെ ആക്രമണത്തില്‍ കരിഞ്ഞുണങ്ങിക്കഴിഞ്ഞു. മണ്ണിനടിയില്‍ രണ്ട് മീറ്റര്‍ ആഴത്തില്‍വരെ കാണപ്പെടുന്ന ഉറമ്പിനോട് സാദൃശ്യമുള്ള ജീവിയാണ് കോടിക്കണക്കിന് രൂപയുടെ നാശം വിതച്ച് ഉപ്പുതറയിലെ കൃഷിയിടങ്ങളെ തരിശുഭൂമിയാക്കി മാറ്റുന്നത്.
ജനിതക മാറ്റമുണ്ടായ ഉറുമ്പുകളാണ് അപകടകാരികളായി കൃഷി നശിപ്പിക്കുന്നതെന്നു ഡോ. അബ്ദുള്‍ ലത്തീഫ് പറഞ്ഞു. കീടനാശിനികള്‍ നിരന്തരം ഉപയോഗിച്ചതിലൂടെ ഉണ്ടായ മാറ്റമാണിത്. സാധാരണ കീടനാശിനികള്‍ കൊണ്ട് ഇവയെ നിര്‍മാര്‍ജനം ചെയ്യാനാകില്ലെന്നാണ് കര്‍ഷകരുടെ അഭിപ്രായങ്ങളില്‍നിന്നും വ്യക്തമാകുന്നത്. സാധാരണ ഉറുമ്പുകളുടേതില്‍നിന്നു വ്യത്യസ്തമാണ് ഇവിടെ കാണപ്പെടുന്ന കീടങ്ങളുടെ ജീവിതക്രമം. ചൂടുനിറഞ്ഞ കാലാവസ്ഥയില്‍ ഇവയ്ക്ക് വളരാന്‍ സാധ്യമല്ല. മണ്ണിനടിയില്‍ കഴിയുന്ന ഇവ മഴക്കാലത്ത് മാത്രമാണ് പുറത്തെത്തുന്നത്. മുഴുവന്‍ ഭക്ഷണവും ചെടികളില്‍നിന്നും കണ്ടത്തുന്നതായാണ് സംശയിക്കേണ്ടത്.
ചടികള്‍ വേരുപിടിക്കുന്നതിനൊപ്പംതന്നെ കീടങ്ങള്‍ വേരുകള്‍ തിന്നു നശിപ്പിക്കുകയാണെന്ന് കണ്ടെത്തി. കാപ്പി, പ്ലാവ് തുടങ്ങിയവയുടെ തൈകള്‍ വേരറ്റ നിലയിലാണ് പ്രദേശത്തുനിന്നു ലഭിച്ചത്. ആദ്യം ചെറുവേരുകളും പിന്നീട് തായ് വേരുമാണ് കീടങ്ങള്‍ ആഹരിക്കുന്നതെന്നു ബോധ്യപ്പെട്ടു. മണ്ണില്‍നിന്നും ശേഖരിച്ച കീടങ്ങളെ പരീക്ഷണാര്‍ത്ഥം വെയിലത്ത് വച്ചപ്പോള്‍ സെക്കന്‍ഡുകള്‍ക്കകം അവയെല്ലാം ചത്തു. ചൂടിനെ പ്രതിരോധിക്കാന്‍ ഇവയ്ക്ക് കഴിയില്ലെന്നു ഉദ്യോഗസ്ഥര്‍ ചൂണ്ടിക്കാട്ടി.
ഉറുമ്പു വര്‍ഗത്തിന്റെ വകഭേദമായി കരുതാമെങ്കിലും ഇവയുടെ സ്വഭാവഭക്ഷണ രീതികള്‍ തികച്ചും വ്യത്യസ്തമായി മാറിയിരിക്കുന്നെന്നും അബ്ദുല്‍ ലത്തീഫ് പറഞ്ഞു.  കീടബാധ ദൃശ്യമായ പ്രദേശത്തിന്റെ ഏകദേശ വിസ്തീര്‍ണമാണ് 2000 ഏക്കര്‍. എന്നാല്‍ കൂടുതല്‍ പ്രദേശങ്ങളില്‍ ഇവ വ്യാപിച്ചിരിക്കാന്‍ സാധ്യതയുണ്ടെന്നാണ് നിഗമനം. വനമേഖലയോട് ചേര്‍ന്ന പ്രദേശമായതിനാല്‍ പ്രത്യേകിച്ചും.
ഉപ്പുതറ, ഈറ്റക്കാനം, കാക്കത്തോട്, ആശുപത്രിപടി, ക്വാര്‍ട്ടേഴ്‌സ് പടി മേഖലകളിലാണ് ഉറുമ്പിനോട് സാദൃശ്യമുള്ള കീടങ്ങള്‍ വന്‍തോതില്‍ കാണപ്പെടുന്നത്.  കാര്‍ഷിക വിളകളുടെയും വന്‍മരങ്ങളുടെയുംവരെ വേരുകള്‍ തിന്നു പച്ചപ്പ് ഇല്ലാതാക്കുകയാണ് കീടങ്ങള്‍ ചെയ്യുന്നത്.  ഓരോ വര്‍ഷവും പത്തിരട്ടിയോളമായി കീടബാധ പെരുകുന്നതായി കര്‍ഷകരുടെ വിവരണങ്ങള്‍ ബോധ്യപ്പെടുത്തുന്നു. എന്നാല്‍ കൃഷി വകുപ്പിന് കൃത്യമായ പരിഹാരം നിര്‍ദേശിക്കാനായിട്ടില്ല.
comments powered by Disqus. comments powered by Disqus
ഗിര്‍ പശുക്കളുടെ മൂത്രത്തില്‍ സ്വര്‍ണ്ണം
നിയമസഭ സമുച്ചയത്തില്‍ നെല്‍കൃഷി വിളവെടുപ്പ്
മൈക്രോ ലെവല്‍ ഇന്‍ഫര്‍മേഷന്‍ സിസ്റ്റം രാജ്യത്തിന് മാതൃക: ഗവര്‍ണര്‍
ലോകവ്യാപാര സംഘടന സെല്‍ പുനഃസംഘടിപ്പിക്കും: മന്ത്രി
കര്‍ഷക രജിസ്‌ട്രേഷനിലെ വിവരങ്ങള്‍ പുതുക്കുവാന്‍ അവസരം
മട്ടുപ്പാവിലെ കൃഷിക്ക് കൈത്താങ്ങാകാന്‍ കുടുംബശ്രീ കര്‍മസേന
കരിമ്പ് കരിയുന്നു: കര്‍ഷകര്‍ വറുതിയിലേക്ക്
അയിരൂരില്‍ വരൂ, ഫ്രീ ഫാം ഷെഡ് കാണാം
കൃഷിയിടങ്ങളില്‍ നാശംവിതച്ച ഷഡ്പദകീടം ജനിതകമാറ്റം സംഭവിച്ച ഉറുമ്പുകളെന്ന് നിഗമനം
മത്സ്യകൃഷിക്ക് മുറ്റം തന്നെ ധാരാളം!
പരിചരണത്തിലൂടെ കന്നുകാലി രോഗങ്ങള്‍ നിയന്ത്രിക്കാം
മിശ്രകൃഷിയിലൂടെ മാതൃക കാട്ടി ദമ്പതികള്‍
സുരക്ഷിത പൈനാപ്പിള്‍ കൃഷിക്ക് വേണ്ട ശുപാര്‍ശകള്‍
1400 കിലോയുള്ള 'യുവരാജ്': 7 കോടിക്കും കിട്ടില്ല ഈ കാളക്കൂറ്റനെ
ലാറ്റക്‌സിനും വിലയിടിവ്: റബര്‍ കര്‍ഷകരുടെ ദുരിതം ഒഴിയുന്നില്ല
എഥിഫോണ്‍ ദോഷകരമല്ലെന്ന് കൃഷി വകുപ്പ്
പ്ലാന്റേഷന്‍ കോര്‍പറേഷന്‍ കന്നുകാലി വളര്‍ത്തലിലേക്ക്
പ്രധാനമന്ത്രിയുടെ ശ്രം അവാര്‍ഡ് കണ്ണന്‍ദേവന്‍ തൊഴിലാളിക്ക്
All rights Reserved 2017 © Kerala Malar